ગતિમાન રહેવું એ ગ્રહોની નિયતી છે. તેમના ગતિમાન રહેવાથી માત્ર મનુષ્યો જ નહિં બલ્કે પ્રકૃતિના કણ-કણને તેની અસર થાય છે. પોતાની ગતિને કારણે ઘણી વાર રાશિચક્રની કોઈ એક જ રાશિમાં એકથી વધુ ગ્રહો ભેગા થઈ જાય છે. જેને કારણે શુભ કે અશુભ પ્રભાવ દરેક મનુષ્ય, પ્રાણી અને પંચ મહાભૂતો પર પડે છે. એકથી વધુ ગ્રહોની યુતીનું પરિણામ કે અસર એ ગ્રહોની પોતાની મૈત્રી અને શત્રુતા પર આધાર રાખે છે. જો સાથે ભેગા થનારા ગ્રહો એક-બીજાના મિત્ર છે તો સારુ પરિણામ આવે છે, પણ જો અલગ-અલગ સ્વભાવના ગ્રહ સાથે આવે તો તેની તમામ રાશિઓ પર ખરાબ અસર પડે છે.